फैबाय थानाय बिटिसि बिसायख’थियाव 23 नं दिहिरा बियाबनि उदां बिजाथि मुनसिं ब्रह्मआ गावनि सुबुं गोहोखौ दिन्थिनानै बियाबनिफ्राय देरहानानै समाजनि खामानि मावनो जान्जि खाफ्रादों। मिथिनाय बादिब्ला मुनसिं ब्रह्मनो गाव-गावनि बेसेनगोसा भटखौ होनानै देरहासाद खालामगोन होननानै बागसा जिल्लानि अहपा गामियाव जानाय उदां बिजाथि मुनसिं ब्रह्मनि बिसायख’थि फोसावदिं मेलाव रायजो-राजाफोरा बाहागो लानानै खौरांगिरिनि सिगाङाव फोरमायदों । बे बिसायख’थि फोसावदिंनाय मेलाव गाहाइ आलासि महरै बाहागो लायो चापागुरि बियाबनि बारग’ एम एल ए हितेस बसुमतारी, दिहिरा ब्लक बिपिएफनि आफादगिरि अनिल बर’ , बारग’ एम सि एल ए थामहिनबा दिहिरा बियाबनि उदां बिजाथि मुनसिं ब्रह्मआ ।